**Programa UPC de voluntariat**

**Edició 2024-2025**

|  |
| --- |
| **Voluntariat Estudis TIC – Informàtica: suport acadèmic a joves diagnosticats de Trastorns de l'Espectre Autista (TEA)** |

|  |
| --- |
| **Fundació Friends** |
| Descripció de l’entitat |
| Fundació Friends és una entitat sense ànim de lucre creada amb la finalitat d'ajudar als joves amb Trastorns de l'Espectre Autista (TEA). Des de l'any 2004, s'han multiplicat els serveis de Fundació Friends (en l’àmbit lúdic, educatiu, laboral i de suport a famílies), sempre atès un mateix objectiu: desenvolupar programes per a promocionar i afavorir la inclusió social de les persones d'aquest col·lectiu. Cal destacar que el codi ètic de la Fundació Friends descriu com a objectiu fonamental promoure l'exercici efectiu dels drets de les persones amb TEA, afavorir la seva qualitat de vida i aconseguir igualtat d'oportunitats, independentment de les seves creences, gènere, orientació sexual, origen o ètnia. |
| Descripció del voluntariat |
| Busquem persones voluntàries per a col·laborar en Educa Friends, un servei que ofereix suport psicoeducatiu a joves que desitgin continuar o finalitzar els seus estudis.  Persones voluntàries amb formació per impartir classes de suport en estudis TIC / Informàtica.  Muntatge i manteniment d'equip, Sistemes operatius monolloc, Aplicacions ofimàtiques, Sistemes operatius en xarxa, Xarxes locals, Seguretat informàtica, Serveis en xarxa, Aplicacions web... |
| Perfil de les persones voluntàries |
| Estudiants, professionals i/o especialistes amb coneixements d’ACTIC, informàtica, xarxes, microinformàtica, i ofimàtica.  Que els agradi ensenyar i compartir els seus coneixements.  Persones voluntàries amb interès a conèixer i treballar amb joves amb diagnòstic de TEA.  Persones sense prejudicis, obertes i sensibles a la diferència, que tinguin interès per conèixer altres realitats i maneres de veure i entendre el món.  S'espera que la persona voluntària sigui una persona compromesa, solidaria, participativa i responsable; amb la formació necessària per a l'acompliment de la tasca, motivació i disposició.  Oferim formació en TEA, treball en equip i acompanyament durant tot el voluntariat per part dels nostres professionals.   |  | | --- | | **Què aportarà la participació a les persones voluntàries** |   Des de Fundació Friends es considera que les persones voluntàries que col·laboren en els diferents serveis de l’organització duen a terme una tasca primordial per a la consecució dels objectius generals de l'entitat.  Part del treball de Friends és donar a conèixer les necessitats, però també (i sobre tot), les fortaleses de les persones amb diagnòstic de TEA: la sensibilització, per tant, resulta un dels pilars de la Fundació.  En aquest sentit, el voluntariat constitueix una manera activa i participativa de construir i promoure actituds positives de respecte, solidaritat i tolerància enfront de la diversitat. Les propostes de Friends estan en línia amb el que assenyala la Llei 25/2015 del voluntariat i foment de l'associacionisme, que regula el model català de voluntariat, i defineix el voluntariat com “el conjunt d’accions i activitats d’interès general motivades per l’altruisme i la voluntat de transformació social que acompleixen personis físiques, denominades voluntaris”.  Realitzar un voluntariat en Fundació Friends és l'oportunitat de compartir el dia a dia amb persones amb diagnòstic de TEA, conèixer la seva manera de veure el món i col·laborar amb aquelles propostes que promouen la construcció d'un societat més inclusiva.  Realitzar una acció voluntària és una manera de posar en joc capacitats, sabers i experiències, aprendre amb els altres, i entaular llaços de solidaritat amb la comunitat. Així mateix, la persona que participa d'un voluntariat aprofundeix en la millora de les seves habilitats soci emocionals pròpies i les seves eines comunicacionals.  La persona que col·labora en els serveis de Friends constitueix per als destinataris un referent, amb el qual ells i elles poden compartir diferents activitats des de l'afecte, el compromís i l'aprenentatge mutu. |
| Dades d’interès |
| * **Places ofertades:** 2-3 places ofertades * **Dates de realització:** Al llarg de tot el curs acadèmic. * **Horari:** Flexible, de dilluns a divendres de 9 a 13h. * **Lloc de realització:** Barcelona (c/Rosselló 330) * **Hores de dedicació mínimes:**  25h |

|  |
| --- |
| Altres dades de l’entitat |
| * **Adreça postal**: C/Rosselló 330 (Barcelona) * **Pàgina web de l’entitat**: www.fundaciofriends.org |